b"\n_START_ARTICLE_\nXavier Espot Zamora\n_START_SECTION_\nBiografia\n_START_PARAGRAPH_\nXavier Espot Zamora nasqu\xc3\xa9 el 30 d'octubre de 1979 a Escaldes-Engordany. _NEWLINE_Realitz\xc3\xa0 els seus estudis superiors a Barcelona, llicenciant-se en Dret a la facultat d'ESADE, a la Universitat Ramon Llull. Realitz\xc3\xa0 tamb\xc3\xa9 el M\xc3\xa0ster en Dret a la mateixa facultat, encetant alhora la Llicenciatura en Humanitats tamb\xc3\xa9 a la Universitat Ramon Llull. _NEWLINE_Entre el setembre del 2004 i el juny del 2008 va ser secretari judicial de la Batllia d'Andorra i entre el juliol i el desembre del 2008, va ser secretari judicial del Tribunal Superior de Just\xc3\xadcia d\xe2\x80\x99Andorra. El 2009, va treballar com a batlle en pr\xc3\xa0ctiques, al Tribunal de Grande Instance de Tolosa (Fran\xc3\xa7a) i als Jutjats de Primera Inst\xc3\xa0ncia de Barcelona. Abans d\xe2\x80\x99incorporar-se al Govern exerc\xc3\xad com a batlle andorr\xc3\xa0 adscrit a la secci\xc3\xb3 civil n\xc3\xbamero 2, a la secci\xc3\xb3 de menors n\xc3\xbamero 2 i a l\xe2\x80\x99antiga secci\xc3\xb3 d\xe2\x80\x99instrucci\xc3\xb3 n\xc3\xbamero 5. _NEWLINE_L'any 2011 entr\xc3\xa0 al Govern d'Andorra, presidit per Antoni Mart\xc3\xad Petit en qualitat de Secretari d'Estat de Just\xc3\xadcia i Interior, sota el mandat ministerial de Marc Vila Amig\xc3\xb3. L'any 2012 esdev\xc3\xa9 Ministre de Just\xc3\xadcia i Interior del Principat d'Andorra, afegint-hi posteriorment, el gener de 2016, la cartera d'Afers Socials, succeint Rosa Ferrer al capdavant del Ministeri._NEWLINE_El 16 de maig de 2019 \xc3\xa9s proclamat Cap de Govern pel Consell General."